ના ક્રિસ ગેલ, ના સુનીલ નરૈન, ના જેરોમ ટેલર અને ના તો સુલેમાન બેન. વેસ્ટ ઇન્ડીઝની ૧૨ ખેલાડીઓની ટીમમાં દિગ્ગજ ખેલાડીઓની જબરદસ્ત ઊણપ છે. ટીમમાં પાંચ ખેલાડી એવા છે, જેઓ પાંચ ટેસ્ટ પણ રમ્યા નથી. વિન્ડીઝની ટીમમાં ફક્ત એક સ્પેશિયાલિસ્ટ ફાસ્ટ બોલર છે શેનન ગેબ્રિયલ, જ્યારે દેવેન્દ્ર બિશુ એકમાત્ર સ્પિનર છે, જેને ટીમમાં સ્થાન મળ્યું છે. ટીમ ઇન્ડિયા સામે પ્રેક્ટિસ મેચમાં સદી ફટકારનારા શાય હોપને પણ ટીમમાંથી હાંકી કઢાયો છે. આ ટીમમાં ફક્ત જેસન હોલ્ડર, ડેરેન બ્રાવો, માર્લોન સેમ્યુઅલ્સ, ક્રેગ બ્રેથવેટ એવા ખેલાડી છે, જેને ટેસ્ટ ક્રિકેટનો થોડો ઘણો અનુભવ છે.